Νεβάδα

Η **Νεβάδα** () είναι πολιτεία των δυτικών ΗΠΑ. Πρωτεύουσά της, είναι το Κάρσον Σίτι, και μεγαλύτερη πόλη της, το Λας Βέγκας. Έχει έκταση 286.380 τ.χλμ., (7η μεγαλύτερη των ΗΠΑ), και πληθυσμό 3.267.467 κατοίκους (εκτίμηση 2024).

Συνορεύει βόρεια με το Όρεγκον και το Άινταχο, δυτικά και νότια με την Καλιφόρνια, νοτιοανατολικά με την Αριζόνα και ανατολικά με τη Γιούτα.
Η Νεβάδα πήρε το όνομά της από την ομώνυμη οροσειρά που δεσπόζει στα ανατολικά της πολιτείας (τη Σιέρα Νεβάδα που στα Ισπανικά σημαίνει «Χιονισμένη Οροσειρά»). 

Το νότιο τμήμα καλύπτει η έρημος Μοχάβι (Mojave). Το 86% του εδάφους της πολιτείας ανήκει στην ομοσπονδιακή κυβέρνηση των ΗΠΑ, με πολιτική και στρατιωτική δικαιοδοσία.

Η Νεβάδα είναι γνωστή για τη βιομηχανία τουρισμού της. Τα καζίνο και τα νυχτερινά κέντρα του Λας Βέγκας, του Ρίνο και άλλων πόλεων προσελκύουν τουρίστες απ' όλο τον κόσμο. Η Νεβάδα διαθέτει επίσης σημαντικό ορυκτό πλούτο, κυρίως χρυσό, αλλά και άργυρο, χαλκό, γύψο, λίθιο κ.ά. Εξαίτιας, της σημαντικής ποσότητας αργύρου που παράγει, το προσωνύμιό της, είναι "Silver State" (αργυρή πολιτεία). 

Η Νεβάδα αποτελεί μία από τις πιο γρήγορα αναπτυσσόμενες πολιτείες στις ΗΠΑ.

## Γεωγραφία

### Έδαφος και Κλίμα
αριστερά|μικρογραφία|214x214εσ|Τοπογραφικός χάρτης της Νεβάδα.
Η πολιτεία της Νεβάδα, έχει ποικιλόμορφο τοπίο και ανάγλυφο. Το βόρειο και βορειοανατολικό τμήμα της πολιτείας, βρίσκεται κυρίως εντός της λεγόμενης «Μεγάλης Λεκάνης», σε μια ερημώδη περιοχή, η οποία παρουσιάζει υψηλές θερμοκρασίες το καλοκαίρι, και χαμηλές θερμοκρασίες κατά τη διάρκεια του χειμώνα. 

Στο δυτικό τμήμα της Νεβάδα, διέρχεται η οροσειρά της Σιέρρα Νεβάδα, η οποία φιλοξενεί υψίπεδα, κοιλάδες και δάση. Το μέγιστο ύψος σε αυτό το τμήμα, αγγίζει τα 4.007 μέτρα. 

Τέλος, στο νότιο τμήμα της Νεβάδα, βρίσκεται η έρημος Μοχάβι, η οποία περιλαμβάνει ποικιλία υψομετρικών επιπέδων. Σε αυτό το τμήμα, βρίσκεται το Λας Βέγκας και η Κοιλάδα του Λας Βέγκας (Las Vegas Valley) με τη μητροπολιτική περιοχή του Λας Βέγκας-Χέντερσον-Βόρειου Λας Βέγκας. 

Συνολικά, η Νεβάδα, κατατάσσεται 2η στις ΗΠΑ (πίσω από την Αλάσκα), ως προς το πλήθος των ορών που διαθέτει.

#### Κλίμα
αριστερά|μικρογραφία|201x201εσ|Οι 16 κομητείες της Νεβάδα και η ανεξάρτητη πόλη.
Η Νεβάδα, είναι η ξηρότερη πολιτεία στις Ηνωμένες Πολιτείες. Αποτελείται κυρίως από ερημικές και ξερές εκτάσεις (με εξαίρεση την Κοιλάδα του Λας Βέγκας). Η υψηλότερη θερμοκρασία στην πολιτεία, καταγράφηκε στις 29 Ιουνίου 1994 με 52°C. Αντιθέτως, η χαμηλότερη καταγεγραμμένη θερμοκρασία, ήταν στις 8 Ιανουαρίου 1937 με -46°C. 

### Κομητείες
Η πολιτεία της Νεβάδα, έχει 16 κομητείες και 1 ανεξάρτητη πόλη (το Κάρσον Σίτι). Η μεγαλύτερη σε πληθυσμό κομητεία στη Νεβάδα, είναι η Κομητεία Κλαρκ (σε αυτή βρίσκεται η μητροπολιτική περιοχή του Λας Βέγκας), με σχεδόν 2,39 εκατομμύρια κατοίκους, συγκεντρώνοντας το 74% του συνολικού πληθυσμού της πολιτείας.

### Μεγαλύτερες πόλεις της Νεβάδα

## Διοίκηση και πολιτικές τάσεις

### Πολιτειακή Κυβέρνηση
Η πολιτειακή Κυβέρνηση της Νεβάδα, αποτελείται (εκ του πολιτειακού Συντάγματος της Νεβάδα), από 3 κλάδους (εκτελεστικό, νομοθετικό και δικαστικό). Ο εκτελεστικός κλάδος, αποτελείται από τον Κυβερνήτη της Νεβάδα και το πολιτειακό υπουργικό συμβούλιό του. Ο νομοθετικός κλάδος, λειτουργεί υπό το Νομοθετικό Σώμα της Νεβάδα (η οποία αποτελείται από την πολιτειακή Συνέλευση και τη πολιτειακή Γερουσία). Τέλος, ο δικαστικός κλάδος, αποτελείται από το Ανώτατο Δικαστήριο της Νεβάδα, και από τα κατώτερα δικαστήρια. 

## Φωτοθήκη

Αρχείο:Welcome to Fabulous Las Vegas.jpg
Αρχείο:The Strip from Eiffel Tower (9176999807).jpg
Αρχείο:DowntownLasVegas.jpg
Αρχείο:Mountains across ledge S of Donahue Pass.jpg
Αρχείο:Decay house and Sierra Nevada Mountains - Flickr - daveynin.jpg
Αρχείο:Valley in Nevada.jpg
Αρχείο:Reno, Nevada photo D Ramey Logan.jpg
Αρχείο:Calico basin red rock cumulus mediocris.jpg
Αρχείο:Stella Lake Great Basin.jpg
Αρχείο:Washoe County - panoramio.jpg


## Παραπομπές


## Εξωτερικοί σύνδεσμοι
* 
* 
*  


Κατηγορία:Πολιτείες των ΗΠΑ